ประกาศคณะกรรมการส่งเสริมการจัดการศึกษาสำหรับคนพิการเรื่องกำหนดหลักเกณฑ์ อัตรา และรายการที่ให้การอุดหนุนทางการศึกษาสำหรับคนพิการในระดับอุดมศึกษา โดยที่ประกาศคณะกรรมการส่งเสริมการจัดการศึกษาสำหรับคนพิการเรื่อง กำหนดอัตราและรายการที่ให้การอุดหนุนทางการศึกษาสำหรับคนพิการในระดับอุดมศึกษาได้ใช้บังคับมาเป็นระยะเวลาหนึ่งแล้วจึงมีความจำเป็นต้องมีการปรับปรุงให้เหมาะสมกับการเปลี่ยนแปลงทางเศรษฐกิจและสังคมที่เกิดขึ้นอาศัยอำนาจตามความในมาตรา๑๒ (๔) แห่งพระราชบัญญัติการจัดการศึกษาสำหรับคนพิการ พ.ศ. ๒๕๕๑ คณะกรรมการส่งเสริมการจัดการศึกษาสำหรับคนพิการจึงออกประกาศไว้ ดังต่อไปนี้ข้อ๑ ประกาศนี้เรียกว่าประกาศคณะกรรมการส่งเสริมการจัดการศึกษาสำหรับคนพิการ เรื่อง กำหนดหลักเกณฑ์ อัตราและรายการที่ให้การอุดหนุนทางการศึกษาสำหรับคนพิการในระดับอุดมศึกษาข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกประกาศคณะกรรมการส่งเสริมการจัดการศึกษาสำหรับคนพิการเรื่องกำหนดอัตราและรายการที่ให้การอุดหนุนทางการศึกษาสำหรับคนพิการในระดับอุดมศึกษาลงวันที่ ๑๒ พฤษภาคม ๒๕๕๓ข้อ๔ ในประกาศนี้สถาบันอุดมศึกษา หมายความว่าสถานศึกษาในระดับอุดมศึกษาทั้งของรัฐและเอกชนตามกฎหมายเกี่ยวกับการจัดตั้งสถาบันอุดมศึกษานั้นสำนักงาน หมายความว่าสำนักงานคณะกรรมการการอุดมศึกษาคณะกรรมการ หมายความว่าคณะกรรมการส่งเสริมการจัดการศึกษาสำหรับคนพิการเลขาธิการ หมายความว่าเลขาธิการคณะกรรมการการอุดมศึกษาการอุดหนุน หมายความว่าการอุดหนุนทางการศึกษาสำหรับคนพิการข้อ๕เพื่อประโยชน์ในการจัดการศึกษาสำหรับคนพิการสถาบันอุดมศึกษาที่มีสิทธิได้รับการอุดหนุนต้องเป็นสถาบันอุดมศึกษาที่ได้รับคนพิการซึ่งมีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิตคนพิการเข้าศึกษาในหลักสูตรที่ไม่สูงกว่าระดับปริญญาตรีและต้องเป็นการจัดการศึกษาสำหรับคนพิการที่ยังไม่เคยสำเร็จการศึกษาในระดับปริญญาตรีในกรณีที่นิสิตนักศึกษาพิการย้ายสาขาวิชาหรือสถาบันอุดมศึกษาเกินกว่าสองครั้งสถาบันอุดมศึกษาจะไม่ได้รับการอุดหนุนตามประกาศนี้สำหรับนิสิตนักศึกษาพิการที่เข้ารับการศึกษาในระดับปริญญาตรีพร้อมกันตั้งแต่สองสถาบันอุดมศึกษาขึ้นไปให้สถาบันอุดมศึกษาที่ขอรับการอุดหนุนต่อสำนักงานก่อนมีสิทธิได้รับการอุดหนุนตามประกาศนี้เพียงแห่งเดียวข้อ๖ให้สำนักงานพิจารณาให้ความเห็นชอบสถาบันอุดมศึกษาที่มีสิทธิได้รับการอุดหนุนภายใต้หลักเกณฑ์ดังต่อไปนี้(๑)สถาบันอุดมศึกษามีการเปิดการเรียนการสอนมาแล้ว อย่างน้อยหนึ่งปีการศึกษา(๒)หลักสูตร สาขาวิชาที่เปิดการเรียนการสอนต้องมีมาตรฐานตามที่กระทรวงศึกษาธิการกำหนดและต้องผ่านการรับทราบหลักสูตรจากสำนักงาน(๓)มีบุคลากรและระบบสนับสนุนให้นิสิต นักศึกษาพิการศึกษาเล่าเรียนอย่างมีคุณภาพข้อ๗ รายการที่ให้การอุดหนุน ตามข้อ ๕ประกอบด้วย ค่าเล่าเรียน ค่าบำรุง ค่าธรรมเนียมและค่าใช้จ่ายอื่นในทำนองเดียวกันกับค่าเล่าเรียนค่าบำรุง ค่าธรรมเนียม ตามรายการที่ปรากฏในระเบียบ ข้อบังคับ หรือประกาศของสถาบันอุดมศึกษาแต่ละแห่งในทุกหลักสูตรของปีการศึกษาตามจ่ายจริงเท่ากับนักศึกษาทั่วไปทั้งนี้ ไม่เกินอัตราดังต่อไปนี้กลุ่มสาขาอัตราค่าใช้จ่ายบาท/ราย/ปี๑. สังคมศาสตร์ ศิลปศาสตร์ มนุษยศาสตร์ ศึกษาศาสตร์๖๐,๐๐๐๑.๑ สาขาที่ขาดแคลนและ หรือเป็นความต้องการของตลาดแรงงาน ได้แก่ บัญชี เศรษฐศาสตร์ สารสนเทศ นิติศาสตร์ ภาษาต่างประเทศ วิทยาศาสตร์ คณิตศาสตร์ ครุศาสตร์อุตสาหกรรม โลจิสติกส์ ธุรกิจอุตสาหกรรม อุตสาหกรรมบริการ และธุรกิจการบิน๑.๒ สาขาอื่น ๆ นอกจาก ๑.๑๕๐,๐๐๐๒. ศิลปกรรมศาสตร์ สถาปัตยกรรมศาสตร์๗๐,๐๐๐๓. วิศวกรรมศาสตร์ วิทยาศาสตร์และเทคโนโลยี๗๐,๐๐๐๔. เกษตรศาสตร์๗๐,๐๐๐๕. สาธารณสุขศาสตร์ พยาบาลศาสตร์ เภสัชศาสตร์๙๐,๐๐๐๖. แพทยศาสตร์ สัตวแพทยศาสตร์ ทันตแพทยศาสตร์๒๐๐,๐๐๐ข้อ๘ให้สถาบันอุดมศึกษายกเว้นการเรียกเก็บค่าใช้จ่ายจากนิสิตนักศึกษาพิการโดยตรง และให้ดำเนินการขอรับการอุดหนุนมายังสำนักงานภายในระยะเวลาที่สำนักงานกำหนดในกรณีที่สถาบันอุดมศึกษาได้เรียกเก็บค่าใช้จ่ายจากนิสิตนักศึกษาพิการแล้ว หากสถาบันอุดมศึกษาไม่ได้ดำเนินการขอรับการอุดหนุนมายังสำนักงานภายในระยะเวลาตามวรรคหนึ่งสถาบันอุดมศึกษาต้องเป็นผู้รับผิดชอบค่าใช้จ่ายที่เกิดขึ้นเองสำนักงานจะให้การสนับสนุนย้อนหลังได้เพียงหนึ่งภาคการศึกษาข้อ๙ การยื่นคำขอรับการอุดหนุนให้สถาบันอุดมศึกษาแต่ละแห่งดำเนินการ ดังต่อไปนี้(๑)ให้สภาสถาบันอุดมศึกษาออกข้อกำหนด นโยบาย หลักเกณฑ์และวิธีการรับนิสิตนักศึกษาพิการเข้าเรียนในสัดส่วนหรือจำนวนที่เหมาะสมเพื่อประกาศใช้ในแต่ละปีการศึกษาเช่น เป้าหมายจำนวนรับ หลักเกณฑ์ เงื่อนไข และวิธีการรับคนพิการเข้าศึกษาในสถาบันประเภทความพิการที่จะรับเข้าศึกษา คณะ สาขาวิชาที่จะเปิดรับ วิธีการคัดเลือกการจัดสิ่งอำนวยความสะดวกรองรับ(๒)ประมาณการจำนวนเงินและจำนวนนิสิตนักศึกษาพิการที่คาดว่าจะรับเข้าศึกษาในแต่ละปีการศึกษาเพื่อประกอบการจัดทำคำของบประมาณรายจ่ายประจำปีถัดไป โดยรายงานต่อสำนักงานภายในเดือนกันยายนของทุกปี ทั้งนี้การรับนักศึกษาต้องมีสัดส่วนหรือจำนวนที่เหมาะสมโดยคำนึงถึงความพร้อมของสถาบันซึ่งไม่เกินแผนการรับที่กำหนดไว้ในเอกสารหลักสูตร (มคอ. ๒)ตามที่สภาสถาบันอุดมศึกษาอนุมัติหรือเห็นชอบ และสำนักงานรับทราบแล้ว(๓)รายงานจำนวนเงินที่จะต้องเรียกเก็บและรายชื่อนิสิตนักศึกษาพิการที่รับเข้าศึกษาในแต่ละภาคการศึกษาตามแบบที่เลขาธิการกำหนดพร้อมด้วยระเบียบ ข้อบังคับหรือประกาศของสถาบันอุดมศึกษาที่ใช้บังคับในภาคการศึกษานั้นโดยรายงานต่อสำนักงานเพื่อประกอบการเบิกจ่ายงบประมาณ ทั้งนี้ภายในเดือนตุลาคมและมีนาคมของทุกปีข้อ๑๐ให้สถาบันอุดมศึกษาแต่ละแห่งรายงานข้อมูลเกี่ยวกับผลการศึกษาของนิสิตนักศึกษาพิการต่อสำนักงานตามแบบที่เลขาธิการกำหนด อย่างน้อยปีละครั้ง ทั้งนี้ภายในเดือนกันยายนของทุกปีเพื่อรายงานต่อคณะกรรมการต่อไปข้อ๑๑ เมื่อประกาศนี้ใช้บังคับแล้วให้สถาบันอุดมศึกษาที่รับนิสิต นักศึกษาพิการซึ่งมีบัตรประจำตัวคนพิการเข้าศึกษาดำเนินการตามประกาศคณะกรรมการส่งเสริมการจัดการศึกษาสำหรับคนพิการ เรื่องกำหนดอัตราและรายการที่ให้การอุดหนุนทางการศึกษาสำหรับคนพิการในระดับอุดมศึกษาไปพลางก่อนและให้เริ่มต้นได้รับการอุดหนุนตามประกาศนี้ตั้งแต่ปีการศึกษา ๒๕๖๑ เป็นต้นไปประกาศณ วันที่ ๒๗ พฤศจิกายน พ.ศ. ๒๕๖๐ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการประธานกรรมการส่งเสริมการจัดการศึกษาสำหรับคนพิการภวรรณตรี/จัดทำ๑๑มกราคม ๒๕๖๑พิมพ์มาดา/ตรวจ๑๑มกราคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๓ ง/หน้า ๙/๕ มกราคม๒๕๖๑